Nana Amaniampong Marfo

**Nana Amaniampong Marfo** (Ba da dʋa o nɛ yʋʋm tusir nɛ kɔbiswai nɛ pisyɔpɔi nɛ ayɔpɔi nwadisa atan' la daba ayuobʋ daar, 6 March 1957) ka o an Ghana pɔlitis nwɛɛd ka da an wadmaani paas 6th Parliament of the Fourth Republic of Ghana.

## O sakur nɛ o pinilʋg bɛllim
Marfo da maali o GCE O level certificate nɛ Tetrem School ka maali o GCE A level bɛ St. Augustine's College, Cape Coast. O da maal BSc Admin in Finance and Management nɛ MBA in Marketing bɛ University of Ghana.

## Mɛŋ bɛllim yɛla
Marfo yinɛ Tetrem-Afigya bɛ Ashanti Region sʋʋlim, Ghana. O mor pʋa nɛ biisa ayi'. O anɛ Kristo biig.

## Pɔlitis nwɛ'ɛb yɛla
Marfo anɛ Ghana pɔlitis nwɛɛd ka an wadmaani paas Seventh Parliament of the Fourth Republic of Ghana tis Afigya-Kwabre North Constituency bɛ Ashanti region sʋʋlim Ghana la wabʋg naadɔɔg (New Patriotic Party) nɔba zug.

## Yʋma 2012 vɔɔdʋg la ni yɛla
Marfo da nyia yʋma tusa ayi' nɛ pii nɛ ayi' (2012) Ghana wʋsa vɔɔdʋgin la wabʋg naadɔɔg, (New Patriotic Party) nɔba zugʋ tis Afighya-Kwabre North bɛ Ashanti region sʋʋlim, Ghana la ka da di nɛ vɔɔt tusa pii nɛ ayɔpɔi nɛ kɔbisnu nɛ piswai nɛ ayɔpɔi (17, 597) dinɛ an vɔɔt pisyuobʋ nɛ awai dual pistan' nɛ anaasi kɔbʋg pʋʋgin (69.34%) yi vɔɔt la wʋsa pʋʋgin. O da di vɔɔt la ka bas Alex Yaw-Poku onɛ bɛ Maasim Tiig Naadɔɔg, (National Democratic Congress), ka Daniel Atta Asenso Preprah onɛ bɛ PPP ni nɛ Duah Hubert onɛ bɛ CPP ni nɛ Francis Boadu onɛ bɛ NDP ni nɛ Joyce Oduro onɛ bɛ PNC ni. Bama wʋsa da paam vɔɔt tusa ayuobʋ nɛ kɔbisyi nɛ ayɔpɔi (6, 207), tusir yinne nɛ pisyɔpɔi nɛ atan' (1, 073), vɔɔt kɔbisyi nɛ anu (205), vɔɔt kɔbʋg nɛ pisyɔpɔi nɛ anu (175) nɛ vɔɔt kɔbʋg nɛ pisi (120) nwɛnɛ ba yʋda la dɔl taaba siem la. Ba vɔɔt la da zɛm nɛ vɔɔt pisi nɛ anaasi dual pisnaasi nɛ ayuobʋ kɔbʋg pʋʋgin (24.46%), vɔɔt anaasi dual pisi nɛ atan' kɔbʋg pʋʋgin (4.23%), vɔɔt nɛɛm pisnii nɛ yinne kɔbʋg pʋʋgin (0.81%), vɔɔt nɛɛm dual pisyuobʋ nɛ awai kɔbʋg pʋʋgin (0.69%), nɛ vɔɔt nɛɛm dual pisnaasi nɛ ayɔpɔi kɔbʋg  pʋʋgin (0.47%) nwɛnnɛ ba yʋda la dɔl taaba siem la.

## Yʋma 2016 vɔɔdʋg la yɛla
Marfo da nya Afighya-Kwabre North wadmaannib kʋk la yʋʋm tusa ayi nɛ piinɛ ayuobʋ (2016) Ghana wʋsa vɔɔtʋg la Wabʋg naadɔɔg, New Patriotic Party nɔba zug ka di nɛ vɔɔt tusa piinɛ ayɔpɔi, kɔbiswai nɛ pisyɔpɔi nɛ anii (17, 978) dinɛ an vɔɔt pisyɔpɔi nɛ yinne dual pisnu nɛ ayi kɔbiga pʋʋgin (71.52%) yi vɔɔt la wʋsa pʋʋgin. O da di vɔɔt la ka bas Kwaku Agyekum Asare onɛ bɛ Maasim Tiig Naadɔɔg, National Democratic Congress onɛ da paam vɔɔt tusa ayuobʋ, kɔbisyuobʋ nɛ pisnii nɛ awai (6, 689) dinɛ zɛm nɛ vɔɔt pisi nɛ ayuobʋ dual pisyuobʋ nɛ yinne kɔbiga pʋʋgin (26.61%), Convention people's party wadmaan naanyaad Frank Opoku da paam vɔɔt kɔbisyi nɛ anaasi (204) dinɛ zieni tis vɔɔt nɛɛm dual pisnii nɛ yinne (0.81%), PPP wadmaan naanyaad, Francis Boadu da paam vɔɔt kɔbiga nɛ piswai nɛ ayɔpɔi (197) dinɛ zɛm nɛ vɔɔt nɛɛm dual pisyɔpɔi nɛ anii kɔbiga pʋʋgin (0.78%) ka PNC wadmaan naayaad, Joyce Oduro paam vɔɔt pisyuobʋ nɛ anii (68) dinɛ zɛm nɛ vɔɔt nɛɛm dual pisi nɛ ayɔpɔi kɔbiga pʋʋgin (0.27%).

Yʋʋm tusa ayi nɛ pisi (2020) NPP wadmaannib gaansigin la, Marfo da liya ka Collins Adomako Mensah da di zieni tis Wabʋg Naadɔɔg, New Patriotic Party yʋʋm tusa ayi nɛ pisi (2020) Ghana wʋsa vɔɔtʋgin la.

## Tʋʋma yɛla
On da naae University of Ghana yʋʋm tusir, kɔbiswai nɛ pisnii nɛ awai (1989), Marfo da maali national service nɛ National Mobilization. Din yi yʋʋm tusir, kɔbiswai nɛ piswai nɛ yinne (1991) paae yʋʋm tusir, kɔbiswai nɛ piswai nɛ anaasi (1994) o da anɛ Senior Superintendent bɛ Ghana Education Service (GES). On da bas GES la yʋʋm yinne nyaaŋ, ba da gaŋ o ye o an senior manager tis Ghana Commercial Bank ka o da an SME kpɛɛm tis Northern Sʋ'ʋlim. O da tʋm din yʋʋm tusir, kɔbiswai nɛ piswai nɛ anu (1995) paae yʋʋm tusa ayi nɛ piinɛ ayi (2012). Din yi yʋʋm tusa ayi nɛ awai (2009) paae yʋʋm tusa ayi nɛ piinɛ ayi (2012) o da anɛ paan (lecturer) tis University College of Education.

## Gbanvɛɛnsa